แบงก์โน้ตส์
ภาษีตัวอย่าง
30 ต.ค. 2565

ภาษีตัวอย่าง
โดย..ทีมข่าวการเงิน
ถือเป็นคดีที่เป็นที่สนใจของผู้บริหารเมื่อ สุทธิ ภู่เอี่ยม รองอธิบดีอัยการฝ่ายคดีแพ่งธนบุรี สำนักงานอัยการสูงสุด เป็นโจทก์ยื่นฟ้องกรมสรรพากรเป็นจำเลย เพื่อขอให้ศาลมีคำสั่งวินิจฉัยเกี่ยวกับภาษีเงินค่าตอบแทนเหมาจ่ายแทนรถประจำตำแหน่ง
เรื่องมีอยู่ว่า โจทก์เป็นข้าราชการตำแหน่งรองอธิบดีอัยการฝ่ายคดีแพ่งธนบุรี ได้รับเงินเดือน เงินประจำตำแหน่ง และเงินค่าตอบแทนเหมาจ่ายแทนการจัดหารถประจำตำแหน่งตามสิทธิ
ปรากฏว่า สรรพากรได้นำเงินค่าตอบแทนเหมาจ่ายแทนการจัดหารถประจำตำแหน่ง 4.92 แสนบาท มารวมเป็นเงินได้พึงประเมินและให้เสียภาษี
อัยการ สุทธิ จึงฟ้องศาล ศาลชั้นต้นตัดสินว่า สรรพากรทำถูกแล้ว จึงอุทธรณ์ต่อคณะกรรมการอุทธรณ์ภาษี ซึ่งได้วินิจฉัยให้ยกอุทธรณ์ โจทก์ไม่เห็นด้วย จึงขอให้ศาลภาษีอากรกลางมีคำสั่งเพิกถอนการประเมินของสรรพากร ให้คืนเงินภาษีที่ชำระไว้เกิน 5.9 หมื่นบาท
ท้ายสุด ศาลภาษีอากรกลาง พิพากษายกฟ้อง เพราะเห็นว่า ได้รับค่าพาหนะเหมาจ่ายแทนการจัดหารถประจำตำแหน่งเป็นรายเดือนเท่ากันทุกเดือน ถือได้ว่าเป็นค่าตอบแทนเหมาจ่าย ล้วนเป็นเงินที่โจทก์ได้รับเป็นประโยชน์เพิ่มขึ้นจากการทำงานนอกเหนือไปจากเงินเดือนและเงินประจำตำแหน่งที่ต้องเสียภาษี จึงพิพากษายืน
ใครเลี่ยง เลี่ยงไป แต่เขาต้องเสียภาษี